open-index/open-wikipedia-markdown huggingface dataset:
Samba

**Samba** (באנגלית: **[[סמבה]]**), היא תוכנה חופשית המממשת מחדש את פרוטוקול התקשורת SMB/CIFS. התוכנה פותחה במקור על ידי אנדרו טרידג'ל. נכון לגרסה 3 ומעלה, Samba מספקת שירותי קבצים ומדפסות עבור קליינטים שונים של Microsoft Windows, ועובדת עם דומיין וינדוסי, כחבר בדומיין, או כ-Domain Controller.  Samba פועלת על רוב מערכות הUnix ודמויות היוניקס, כגון לינוקס, סולאריס, AIX וBSD, כולל שרתי Mac OS X. סמבה היא סטנדרטית כמעט בככל ההפצות של לינוקס, וברוב המקרים נכלל בשירותי מערכת במערכות הפעלה מבוססת יוניקס. Samba פועלת תחת התנאים של הרישיון הציבורי הכללי של גנו. שם התוכנה מגיע מ-SMB, שמו של הפרוטוקול הסטנדרטי המשמש את מערכת הפעלת Microsoft Windows לשיתוף קבצים ברשת.

## היסטוריה
אנדרו טרידג'ל פיתח את הגרסה הראשונה של סמבה ליוניקס בדצמבר 1991 ובינואר 1992, כדוקטורנט באוניברסיטה הלאומית של אוסטרליה. בעזרת רחרחן הוא ניתח את פרוטוקול הרשת שהיה בשימוש תוכנת שרת Pathworks של חברת DEC. בגרסאות הראשונות, בינואר 1992, לא נמצא שם הולם לתוכנה, וטרידג'ל פשוט קרא לזה "שרת קבצים יוניקסי עבור Pathworks דוס". בגרסה 1.0, הבין טרידג'ל שהוא למעשה יישם את פרוטוקול NetBIOS, וכי תוכנה זו יכולה לשמש קליינטים במחשבים אחרים.

עם השמת דגש על הענקת יכולת של פעולה הדדית עם Microsoft LAN Manager, טרידג'ל שחרר "NetBIOS ליוניקס", nbserver, בגרסה 1.5 בחודש דצמבר 1993. גרסה זו הייתה הראשונה שכוללת תוכנת לקוח וגם שרת. כמו כן, בשלב זה נבחר הרישיון הציבורי הכללי של גנו כרישיון לתוכנה.

במהלך גרסה 1.5, השם שונה ל smbserver. עם זאת, טרידג'ל קיבל הודעה מחברה שבבעלותה היה כבר השם. השם Samba "סמבה" נגזר על ידי הפעלת פקודת grep (פקודה נפוצה במערכות יוניקס לחיפוש) במילון המערכת, וחיפוש מילים שהכילו את האותיות S, M, ו-B, בסדר הזה.
הגרסאות הבאות שוחררו במהירות יחסית, וגרסה 1.9 ראתה אור בינואר 1995.
גרסה 2.0.0 שוחררה בינואר 1999, וגרסת 2.2.0 בחודש אפריל 2001.

## גרסאות
* גרסה 3.0.0, שוחררה ב-23 בספטמבר 2003, והיותה שדרוג משמעותי. נוספה היכולת להצטרף ל-Active Directory כחבר.
* גרסה 3.2.0 שוחררה ב -1 ביולי 2008. עם גרסה זו, הפרויקט החליט לעבור לגרסאות מבוססות זמן. גרסאות מרכזיות חדשות, כגון 3.3, 3.4, נכנסות לתוקף כל 6 חודשים. תכונות חדשות מתווספות רק כאשר בגרסה חדשה, וגרסאות משניות משמשות רק לתיקוני באגים. כמו כן, 3.2 סימנה שינוי של רישיון מ־GPL2 ל־GPL3. 
* גרסה 3.3.0 יצאה ב-27 בינואר 2009.
* גרסה 3.4.0 יצאה ב-3 ביולי 2009.
* גרסה 3.5.0 יצאה ב-1 במרץ 2010. זו הייתה הגרסה הראשונה לכוללת תמיכה ניסיונית ל-SMB2.
* גרסה 3.6.0 שוחררה ב-9 באוגוסט 2011. זוהי הגרסה הראשונה שכוללת תמיכה מלאה ב-SMB2.
* גרסה 4.0 יצאה ב-11 בדצמבר 2012. היא מהווה שכתוב מרכזי המאפשר ל-Samba להיות Domain Controller, המשתתפת באופן מלא בדומיין של Active Directory של Windows.

## ראו גם
* קרברוס (פרוטוקול)

## קישורים חיצוניים

* 
* "Using Samba", ספר הדרכה מאת חברת O'Reilly 
## הערות שוליים

קטגוריה:תוכנה חופשית
גימנסיה ביאליק

**גימנסיה ביאליק** הייתה בית ספר 12 שנתי שפעל בחיפה בשנים 1925–1983.

## היסטוריה
בית הספר הוקם ב-1925 על ידי המהנדס יוסף מנדלסון כבית ספר לטכניקה ומסחר, ולאחר נדודים שכן ברחוב יונה 5, בשכונת הטכניקום שבהדר הכרמל.

כעבור כ-5 שנים נבנה סניף נוסף לבית הספר ברחוב מונטיפיורי בחיפה ובית הספר הפך לבית ספר 12 שנתי. כיתות התיכון עברו לסניף החדש וכיתות היסוד נשארו בהדר, בית הספר נוהל כקואופרטיב בו היו חברים כל המורים הוותיקים וחלק מהמורים שהצטרפו לסגל בית הספר.

לאחר פטירתו של חיים נחמן ביאליק הוחלט לקרוא את בית הספר על שמו.

בשנים שלפני מלחמת השחרור, הטילה ההגנה בחיפה על מפקדים לפעול במסגרת בתי הספר. התלמידים הצעירים פעלו במסגרת שנקראה חג"ם - חינוך גופני מורחב" שכללה הכשרה טרום צבאית, והייתה הפעילות הגלויה. התלמידים הבוגרים יותר גויסו לפעילות במסגרת גדודי הנוער של ההגנה שפעלו במחתרת וכללו גם אימון בנשק. הפעילות אורגנה בתוך מבנה בית הספר, לא תמיד בידיעת הנהלת הגימנסיה. בוגרי החג"ם והגדנ"ע גויסו במלחמת השחרור בחלקם הגדול לחי"ש וחטיבת כרמלי. שלושה מתלמידי בית הספר נפלו בקרבות משמר הירדן.

בשנת 1955, עם ביטול הזרמים בחינוך, נעשה חילוף בין המבנים, בית הספר היסודי הועבר למבנה ברחוב מונטיפיורי, בניהולו של נפתלי סנסני (שגם אשתו, אטקה, הייתה מורה בבית הספר) וכיתות התיכון עברו למבנה בהדר בניהולו של מר זאב גולדשטיין, המנהל הבא היה ד"ר אריה מנצר, אחריו ניהלה את בית הספר המורה לחקלאות ולביולוגיה, הגב' חנה זמל (אחותו של המנהל צבי זמל), אחריה ניהל את בית הספר ד"ר נחום זימנא ולקראת סגירת בית הספר נבחר אברהם צ'רני (טשרני) כמנהל.

מבנה בית הספר היסודי היה קטן ויכלו ללמוד בו תשע כיתות בלבד, אזור הרישום של בית הספר התפתח ונבנו סביבו מבנים רבים חדשים, ולכן נוספו לבית הספר תלמידים רבים, עובדה שהכתיבה ממחצית שנות ה-50 למשך כ-3 שנים, לימודים בשתי משמרות, משמרת בוקר ומשמרת צהריים.

בית הספר התיכון בהדר נהנה גם הוא מביקוש רב ולכן שכר בית הספר מבנה נוסף ברחוב יונה וגם בו התקיימו לימודים של כיתות התיכון.

במחצית שנות ה-60 נהרס בית הספר היסודי ועל מיקומו נבנה האגף החדש של בית חולים רוטשילד בחיפה (המרכז הרפואי בני ציון).

בית הספר התיכון גבה שכר לימוד נמוך יחסית לבתי ספר אחרים בחיפה ונחשב כבית ספר טוב בו יש יחס אישי לכל תלמיד ולכן במשך שנים רבות נהנה מביקוש רב, אולם התיישנות המבנה, מיקומו הלא-אטרקטיבי בהדר והחלת חוק חינוך חינם לכיתות ט' ובהדרגה עד י"ב הביאו להקטנת מספר הנרשמים לבית הספר עד שהוחלט לסגור אותו ב-1983.

לחברי קואופרטיב בית הספר התיכון ביאליק היה חלום לבנות בית ספר מודרני וגדול על הכרמל והקואפרטיב אף רכש שטח מתאים לשם כך. אולם למרות מגביות שערכו, לא היה להם תקציב מספיק לבניית מבנה בית הספר. השטח שרכש הקואופרטיב נמסר לרשת אליאנס, לצורך העתקת בית ספר אליאנס מהדר הכרמל למיקומו הנוכחי. בי"ס אליאנס קיבל על עצמו להמשיך את מורשת תלמידי בית הספר ביאליק שנפלו.

בין מורי בית הספר היו פעילי ציבור רבים ומורים רבים בעלי תואר שלישי. בין המורים היו אברהם כלפון שהיה חבר הכנסת (סבה של העיתונאית נרי ליבנה) והכדורגלן לשעבר ד"ר אהרון גרשגורן, מרצה בכיר וראש יחידת הספורט בטכניון. מסגל המורים של בית הספר מונו שני מפקחים במשרד החינוך, ד"ר אריה מנצר כמפקח תיכונים במחוז הצפון ומר גרשון מנגל, שהיה המפקח הארצי להוראת הספרות וההבעה במשרד החינוך.

## ראו גם
*רשימת בוגרי הגימנסיה

## קישורים חיצוניים
* 
* טובה פרידמן, גמנסיה ביאליק שלנו בחיפה

## הערות שוליים

קטגוריה:חיפה: תיכונים
קטגוריה:הדר הכרמל
קטגוריה:הנצחת חיים נחמן ביאליק
האופטמן (פירושונים)

**האופטמן** הוא שם משפחה ממקור גרמני וכן קצין בדרגת קפטן.

קטגוריה:שמות משפחה גרמניים
מסוף צומת רעננה

**מסוף צומת רעננה** הוא מסוף גדול ומרכזי ברחוב "דרך השרון" הצמוד לצומת רעננה. המסוף ממוקם ממזרח לצומת רעננה, וגובל ברחובות דרך השרון מצפון הפנינה ממערב היהלום מדרום ונתיב האבות ממזרח. המסוף נקרא גם "מרכזית השרון".  המסוף תוכנן בתחילת 1967 לקראת פתיחת הקטע של כביש 4 המחבר את צומת רעננה עם מחלף מורשה.

## שירות האוטובוסים בתחנה
במסוף פועלות חברות אגד, מטרופולין, אלקטרה-אפיקים, תנופה וקווים המקשרות אותו לאזורים רבים בארץ. דרומית למסוף ממוקמת תחנת הרכבת רעננה דרום.

### רשימת קווי אוטובוס העוברים במסוף
**מקרא סימנים:**
* ♿ - אוטובוס עירוני נגיש
* 🔄 - קו סיבובי (מעגלי)
* ⬅️ - קו חד כיווני
* 🌙- קו לילה 

## קישורים חיצוניים
* 

## הערות שוליים

קטגוריה:כפר סבא: תחבורה
קטגוריה:רעננה: מבנים
קטגוריה:רעננה: תחבורה
רעננה
אסטרטגיה בזמן אמת

270px|ממוזער|משחק האסטרטגיה בזמן אמת "Battle of Survival"
**אסטרטגיה בזמן אמת** (באנגלית: **Real-time strategy**, נקרא בקיצור **RTS**) הוא תת־ז'אנר של משחקי אסטרטגיה. במשחקים אלו כל השחקנים מבצעים פעולות בו זמנית, בשונה ממשחקי אסטרטגיה בתורות.

ב־RTS, כמו במשחקי מלחמה אחרים, על המשתתפים למקם ולשלוט ביחידות ומבנים על מנת לאבטח שטחים במפה או כדי לתקוף ולהשמיד את רכוש היריב. ניתן ליצור יחידות ומבנים תוך כדי המשחק, בדרך כלל בעלות משאבים שנצברו. משאבים אלו נאספים בדרך כלל על ידי שליטה בנקודות מסוימות במפה, או על ידי החזקת יחידות ומבנים ייעודיים למטרה זו. ברוב המקרים זה נעשה על ידי איסוף משאבים. תכונות נוספות כוללות בניית בסיס והתקדמות טכנולוגית בתוך המשחק, המקנה גישה ליחידות חדשות.

המשימות והאתגרים איתן השחקן צריך להתמודד הופכות מורכבות, ולכן מתאפיינים משחקים אלו בממשק משתמש מורכב. אלו מאופיינים בדרך כלל בסגנון שולחן עבודה, וכוללים תכונות כגון לחיצה וגרירה על מנת לסמן מספר יחידות באותו האזור.

אף על פי שסוגות נוספות, כגון משחקי בניית ערים, וסימולציות ניהול ממוחשבות חולקות עם משחקי האסטרטגיה בזמן אמת תכונות דומות, ז'אנרים אלו בדרך כלל אינם נכללים תחתיו.

אחד המשחקים הראשונים בז'אנר היה אוטופיה אך המשחק שנחשב לאבי הז'אנר הוא Dune 2. גם וורקראפט נחשב לאחד ממשחקי המפתח בז'אנר. משחק המחשב סטארקראפט זכה להצלחה גדולה, בין השאר עקב הגיוון שבו: 3 גזעים שונים עם יכולות, התפתחות וצורת פעולה שונות כמעט לחלוטין, ולא יריבי מראה כפי שהיה נהוג במשחקים הראשונים בז'אנר.

## ראו גם
* ערכים על משחקי אסטרטגיה ממוחשבים בזמן אמת

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סוגות משחקי וידאו
קטגוריה:טכנולוגיית זמן אמת
*
איינור דואן

**איינור דואן** או **איינור דוגן** (בטורקית: **Aynur Doğan**,  נולדה בשנת 1975) היא זמרת כורדית טורקית.

## חייה
איינור דואן נולדה בעיירה צ'מישגזק (Çemişgezek) השוכנת בהרים במחוז טונג'לי שבטורקיה. למדה בטונג'לי ואחר כך באלאזיג.
כשהייתה בת 17, בשנת 1992 משפחתה ברחה לאיסטנבול בגלל הסכסוך בין כוחות הביטחון הטורקים ובין חברי מפלגת הפועלים של כורדיסטן הבלתי חוקית "PKK". שם סיימה את לימודי התיכון ואחר כך למדה נגינת בגלמה וקריאת תווים אצל אריף זאג. אחר כך למדה פיתוח קול אצל בגום ארדם ואשקין מטינר, גם כן בבית הספר של אריף סאג.
- ASM - באיסטנבול.

היא השיקה את האלבום הראשון שלה בשנת 2002

בשנת 2004 הוציאה אלבום נוסף Keçe Kurdan בבית ההוצאה "קאלאן מוזיק" של חסן סלטיק. ההקלטה נאסרה למכירה על ידי בית המשפט המחוזי של דיארבקיר בנימוק ש"הסיתה נשים להימלט לגבעות אל חברי המחתרת וזורעת פילוג בעם". בסופו של דבר בוטל האיסור מאוחר יותר באותה שנה.

בדומה לאחיותיה, שבחרו גם כן להיות זמרות, איינור מבצעת מוזיקה בהשפעה מערבית אף גם שירים מסורתיים של רועי צאן מאנטוליה.

על ידי השתתפותה בסרט של יאבוז טורגול, "גנול יאראסי" (2005) הייתה איינור דואן האמנית הראשונה ששרה בכורדית בסרט טורקי - את השיר Dar Hejiroke.

לקחה חלק באותה שנה גם בסרט התיעודי של פטיח אקין "Hatırası" ("תוך חציית הגשרים). ב-2007 הכניס הבמאי יוקסל יאבוז
את השיר שלה, "קצ'ה קורדן" בפסקול הסרט התיעודי "Close up Kurdistan

## דיסקוגרפיה
**Seyir*, 2002.
* 2004 *Keçe Kurdan* (נערה כורדית),
*2005 *Bahar* (אביב), עם קרדש טורקולר (Kardeş Türküler) ,
*2005 - *Miraz* (משאלה), עם מיקאיל אסלן .
*2005 *Nûpel* (עלה חדש),
*2008 *Güldünya Şarkıları* (שירים לגולדוניה)
*2010 *Rewend* (נווד)
*2013 *Hevra* (ביחד)

## קישורים חיצוניים

* 

* באתר "קאנטרה" בתמיכת משרד החוץ הגרמני
Daniel Bax *Blues from the Mountains*, 2006
* [על הופעתה בפסטיבל ל[מוזיקת עולם] בסן פרנסיסקו]

קטגוריה:ילידות 1975
קטגוריה:זמרים כורדים
קטגוריה:זמרות טורקיות
קטגוריה:כורדים טורקים
אלוודאלית

**אלוודאלית** (**övdalską** באנגלית: **Elfdalian**; בשוודית: **älvdalska**) היא שפה גרמאנית צפונית.

למרות שבאופן רשמי אין לה מעמד כשפה מוכרת, מספר רב של בלשנים, כמו גם הדוברים עצמם, מחשיבים אותה לשפה. הדוברים נמצאים בקשר עם ממשלת שוודיה על-מנת להשיג מעמד שפת מיעוטים רשמית בשוודיה, בדומה לסאמית (לאפית), יידיש, פינית וכו'.

אלוודאלית מדוברת באלװדאלן, מחוז שלפנים הווה ישות מנהלית נפרדת עם מספר כפרים וכפר ראשי עם כנסייה. היום כוללת הרשות המקומית של אלװדאלן שני מחוזות נוספים כאלה.

מספר הדוברים הוא לערך 2500 איש. בנוסף לכך, לרבים מ-2500 התושבים הנותרים במחוז אלװדאלן המסורתי ידע פאסיבי של השפה. תושבי המחוזות השכנים כמעט אינם מבינים את השפה, ולא כל שכן דוברי שוודית או ניבים סקנדינבײם אחרים.

אלוודאלית היא ניב אחד מקבוצת הניבים הדארלקאלײם, שהתפתחו מהסקנדינבית העתיקה. בעוד ששאר הניבים הושפעו רבות במרוצת השנים מהשוודית הסטנדרטית וכמעט נעלמו, אלוודאלית נשמרה הרבה יותר טוב ודובריה נחושים לשמרה אף לעתיד. מצד אחד, השפה שמרה הרבה תופעות לשוניות מן הסקנדינבית העתיקה, שבחלקן נעלמו אף מאיסלנדית (כמו האפיות). מצד שני, הרבה תופעות חדשות התפתחו באלוודאלית. התוצאה הכללית של שילוב זה היא שפה עם ייחודים רבים שאינה נגישה לרוב דוברי השפות והניבים הסקנדינבײם.

קטגוריה:שפות גרמאניות צפוניות
קטגוריה:שוודיה: תרבות
קטגוריה:ניבים (סיווג שפה)
Battlefield 1942: The Road to Rome

**Battlefield 1942: The Road to Rome** הוא חבילת הרחבה מסוגת יריות בגוף ראשון למשחק Battlefield 1942, החבילה פותחה על ידי Digital Illusions CE והופצה על ידי Electronic Arts. המשחק יצא לפלטפורמת ה-Microsoft Windows בלבד. המשחק הוא השני בסדרת Battlefield.

## משחקיות
למשחק נוספו שש מפות חדשות (כמו "Husky" ו-"Anzio"), יחד עם שמונה כלי רכב, כולל טנקים כמו Bf 110 ו-M3 Grant, במשחק יש כוחות צרפתיים ואיטלקיים, שמשנים קצת את אלמנט המשחק. למשחק הוספו הרובים Breda 30 האיטלקי וה-Sten. למשחק אין סיפור משלו, אך הוא משתלב עם המשחק המקורי בסדרה Battlefield 1942.

## ציונים
המשחק Battlefield 1942: The Road to Rome קיבל ציונים טובים, מהאתר IGN המשחק קיבל ציון של 9.1 ומהאתר Gamespot המשחק קיבל ציון של 8.9. אך למצב המרובה משתתפים הייתה ביקורת קצת רעה, מכיוון שלא היו מצבים חדשים, וגם היה חוסר של כלי נשק חדשים במשחק (למשחק הוספו רק הנשקים Breda 30 ו-Sten). התכונה הטובה של המשחק, הייתה עיצוב המפות והשלבים.

האתר Gamespot אמר . האתר IGN אמר .

## ראו גם
*Battlefield 1942
*Battlefield 1942: Secret Weapons of WWII

## קישורים חיצוניים
*ביקורת IGN 
*ביקורות IGN נוספת 

קטגוריה:משחקי וידאו משנת 2003
קטגוריה:משחקי יריות ממוחשבים (גוף ראשון)
קטגוריה:משחקי רשת
קטגוריה:Battlefield
קטגוריה:משחקי וידאו מבוססי מלחמת העולם השנייה
קטגוריה:משחקי וידאו שפותחו בשוודיה
עלי אסלאן

**עלי אסלאן** (בערבית: **علي أصلان**; נולד ב-1932) הוא קצין ופוליטיקאי סורי, אשר כיהן בין היתר בתור מפקד הדיוויזיה החמישית במהלך מלחמת יום הכיפורים וראש המטה הכללי של צבא סוריה בשנים 1998–2002.

## קריירה צבאית
אסלאן נולד בשנת 1932 בלטקיה למשפחה ממוצא עלווית, בדומה למשפחת אל-אסד גם הם היו חלק משבט הקלבייה. בשנת 1956 התגייס אסלאן לצבא הסורי, הוא הוכשר באקדמיה הצבאית בחומס ואף המשיך את הכשרתו בברית המועצות. באוקטובר 1966 קיבל אסלאן פיקוד על החטיבה ה-8, בנובמבר 1970 הקריירה הצבאית שלו זינקה קדימה לאחר שתמך בהפיכה הצבאית שהביאה לעלייתו לשלטון של חאפז אל-אסד. הוא מונה למפקד הדיוויזיה הראשונה ולאחר מכן כיהן כקצין המבצעים במטה הכללי הסורי. במהלך מלחמת יום הכיפורים פיקד אסלאן על הדיוויזיה החמישית שהצליחה לפרוץ את מערך ההגנה הישראלי בדרום רמת הגולן, כשהוא מוביל אותה עד נפח במרכז הרמה ואזור אל-על בדרום.

בין השנים 1976–1979 עמד אלסלאן בראש הכוחות הצבאיים בלבנון, לאחר מכן קיבל את הפיקוד על הקורפוס השני וקודם לדרגת 'פריק' (רב-אלוף) ביולי 1984. החל משנת 1989 כיהן אסלאם כסגן ראש המטה הכללי וב-5 ביולי 1998 מונה לראש המטה הכללי כשהוא מחליף את קודמו בתפקיד חיכמת שיהאבי. בשנת 2000 לאחר מותו של הנשיא חאפז, אסלאן היה אחד מבין תשעת חברי האספה שניהלה את המדינה בתקופת המעבר, הוא גם הפך לחבר במפלגת הבעת' הסורית והיה מתומכיו של הנשיא החדש בשאר אל-אסד (בנו של חאפז). למרות זאת, בינואר 2002 הוא הוחלף בתפקיד ראש המטה הכללי כחלק מרענון שורות הצבא על ידי בשאר, כאשר חסן עלי טורקמאני קיבל את המשרה. אסלאן כיהן מספר שנים בתור היועץ הצבאי לנשיא ובשנת 2005 פרש ממפלגת הבעת', מהשירות הביטחוני ומהחיים הפוליטיים.

## קישורים חיצוניים

* ביוגרפיה של עלי אסלאן באתר CNN בערבית.

קטגוריה:אנשי צבא סורים במלחמת ששת הימים
קטגוריה:אנשי צבא סורים במלחמת יום הכיפורים
קטגוריה:פוליטיקאים סורים
קטגוריה:בוגרי האקדמיה הצבאית בחומס
קטגוריה:ראשי המטה הכללי של צבא סוריה
קטגוריה:עלווים
קטגוריה:ילידי 1932
איציק סולם

ממוזער|איציק סולם בהופעה של היהודים ביום העצמאות בשרונה, תל אביב
** איציק** "**זק**" **סולם** (נולד ב-16 באפריל 1974) הוא יוצר, מלחין, מפיק מוזיקלי וגיטריסט ישראלי, חבר להקת "היהודים".

## ביוגרפיה
סולם התחיל לנגן בפסנתר בגיל 6 ובגיל 12 למד גיטרה מאביו, המוזיקאי אלי סולם. בנעוריו שימש מורה למאות תלמידי מוזיקה מכל ישראל. באוגוסט 1992, בהיותו בן 18, זכה במקום הראשון בתחרות גיטריסטים ארצית שהתקיימה במועדון "רוקסן". כשנה אחרי כן, השתתף במופע ובאלבום "צבעוני שחור" יחד עם רון סלונים, אייל פארן, אלונה דניאל, ארקדי דוכין, ז'אן פול זימבריס ומיכה שטרית.

בהמשך היה סולם חבר בלהקת "היהודים" והשתתף בהופעות מתחילת דרכה של הלהקה ועד לביסוסה כאחת מלהקות הרוק המצליחות בארץ. בשנת 1998 השתתף סולם בהקלטות אלבומה השני "היהודים" בנגינה ועיבודים וכן בהקלטות אלבומה השלישי "פחד מוות" בשנת 2001.

בשנת 1998 עבר להתגורר בניו יורק והופיע בסצנת המוזיקה המקומית. עבד עם מפיקים כמו Ed Tuton, Baby Face, Frank Fillipetti (Forerigner, Kiss, Fuel, Korn, James Tayor).

במהלך עבודתו כמפיק ונגן במנהטן, עבד סולם עם אומנים מהשורה הראשונה כגון סוזן וגה, די סניידר, וכן בתזמורת הענק "אורקסטרה טרנס-סיבירית". בראשית שנות ה-2000 השתתף בהקלטות אלבום צמד ה-R&B האמריקני KC & JOJO, שמכר כ-10 מיליון עותקים, וכן באלבום הבכורה של הכוכבת הקנדית פפה דובסון (Fefe Dobson), שמכר כמיליון עותקים. כמו כן הופיע עם זמרת הנשמה איו (Ayo) שזוכה להצלחה גדולה באירופה, השתתף בהקלטת אלבומו של פטריס בארט ויליאמס (Patrice Bart Williams), והופיע בכל רחבי ארצות הברית עם סולן להקת ספייס הוג (Space Hog) הבריטית רויסטון לנגדון (Royston Langdon).

כמעבד ומפיק מוזיקלי סולם חתום על יותר מ-200 תקליטורים וככותב ומלחין על מאות ג'ינגלים ופרסומות ששודרו בכל בעולם, ומוזיקה לסרטים הכוללת גם הופעה בקטע סולו גיטרה בסרט "מוזיקה ומילים" בכיכובם של יו גרנט ודרו ברימור.

סולם אף שימש כמדריך מוזיקלי לשחקני הקולנוע ג'רארד באטלר, ג'פרי דין-מורגן, ויו גרנט.

בשנת 2005 הקים את חברת ההפקות האמריקנית Prysm Music והפיק אומני פופ ורוק צעירים. בשנת 2006 החתים והפיק מוזיקלית את אלבום הבכורה של להקת הרוק Amaury שזיכה אותה במקום הראשון בקטגוריית הרוק של VH1, ובשנת 2008 את אלבומו של ג'וליוס אשר זכה במקום הראשון בקטגוריית הפופ.

בשנת 2009 כתב סולם את המוזיקה למופע האקרובטיקה "Ariel Angels" יחד עם הבסיסט מייקל ויסגליה. כמו כן הופיע במופעי ברודוויי "Rock of Ages" בניו יורק ו-"Van Helsing's Curse" בלאס וגאס.

בשנת 2011 הוציא סולם אלבום סולו אינסטרומנטלי שאותו כתב והפיק. באלבום משתתפים נגנים כגון עומר חכים (מדונה, סטינג), סטרלינג קמפבל (דייוויד בואי, B-52), סטיב הולי (פול מקארטני, ג'ו קוקר), ג'רי מרוטה (פיטר גבריאל, אלטון ג'ון), ויל לי (פרינס, אריק קלפטון) ודני לואיס (Goverment Mule).

הרכב ההופעה החיה כולל את אנטון פיג בתופים, מייקל ויסגליה בבס, בנט פסטר בקלידים, טאביטה פייר שירה, גאריסון הוק הג'מייקני בראפ וקולות ואיציק סולם בגיטרות, ומופיע במועדונים בניו יורק כגון מרקורי לאונג' ו-Bowery Ballroom, ובפסטיבלים ברחבי ארצות הברית.

במהלך חציה השני של שנת 2014 חזר ללהקת "היהודים".

## קישורים חיצוניים

## הערות שוליים

קטגוריה:מפיקים מוזיקליים ישראלים
קטגוריה:גיטריסטים ישראלים
קטגוריה:פסנתרנים ישראלים
קטגוריה:מהגרים מישראל לארצות הברית
קטגוריה:היהודים
קטגוריה:ישראלים שנולדו ב-1974
Battlefield Vietnam

**Battlefield Vietnam** הוא משחק וידאו מסוגת יריות בגוף ראשון שפותח על ידי EA Digital Illusions CE והופץ על ידי Electronic Arts, המשחק יצא לפלטפורמת ה-Microsoft Windows בלבד, המשחק הוא הרביעי בסדרת Battlefield.

## משחקיות
במשחק Battlefield Vietnam יש צורה מהפכנית של משחק לוחמה אסימטרית. שתי הקבוצות (ארצות הברית או וייטנאם) כל קבוצה מקבלת יתרונות משלהם, ארצות הברית מקבלת יתרון גדול בכלי הנשק, הטנקים, המסוקים ואפילו "מחבלים", בעוד שהדבר היחיד לווייטנאמים הוא טילי נ"ט (נגד טנקים) מסוג RPG-7. המשחק עצמו אמור לשקף את התנאים הממשיים של המלחמה, להראות בדיוק מה היה שם, ואיזה יתרונות היו לכל צד במלחמה.

## תכונות
המשחק Battlefield Vietnam בנוי באופן קצת שונה מהמשחק Battlefield 1942, השדה הווייטנאמי יותר מציאותי ומשופר הרבה יותר מהמשחקים הקודמים. המשחק נותן אפשרות למגוון כלי נשק רחב כגון AK-47 ,M16 וכו'.

## שירים במשחק

## ציונים

## ראו גם
*Battlefield: Bad Company 2: Vietnam
*Call of Duty: Black Ops
*Counter-Strike: Source

## קישורים חיצוניים
*הדף של המשחק באתר של EA 
* 

קטגוריה:משחקי וידאו משנת 2004
קטגוריה:משחקי יריות ממוחשבים (גוף ראשון)
קטגוריה:משחקי רשת מרובי-משתתפים
קטגוריה:Battlefield
קטגוריה:משחקי וידאו שפותחו בשוודיה
טטיאנה ליסנקו (מתעמלת)

**טטיאנה פליקסיבנה ליסנקו** (באוקראינית: **Тетяна Фелiксiвна Лисенко**; נולדה ב-23 ביוני 1975) היא מתעמלת בעבר סובייטית ואוקראינית ממוצא יהודי. היא אלופה אולימפית, בעלת 3 מדליות מהן 2 זהב, בתרגיל על קורה ובתחרות הקבוצתית (ברצלונה 1992) ואלופת עולם (אינדיאנפוליס 1991), בעלת 3 מדליות מהן 1 זהב.

## ביוגרפיה
ליסנקו נולדה בחרסון שבאוקראינה. היא יהודייה מצד אמה. היא החלה להתאמן בהתעמלות מכשירים בגיל 5 ב"דינמו" חרסון. בגיל 9 החלה להתאמן בהדרכתו של אולג אוסטפנקו.

את הופעת הבכורה שלה ערכה ליסנקו בגמר גביע העולם, שנערך בבריסל שבבלגיה בשנת 1990, וזכתה ב-3 מדליות, מהן 2 זהב ו-1 ארד. מדליות זהב, בתחרות קרב-רב אישי (39.599 נק') לפני בת ארצה סבטלנה בוגינסקאיה (39.586 נק') והנרייטה אונודי מהונגריה (39.574 נק') ובתרגיל מקבילים מדורגים. מדליית ארד בתרגיל קרקע. נוסף לכך, היא סיימה פעמיים במקום רביעי בתרגיל על סוס קפיצות ובתרגיל על קורה.

### אלופת עולם
באליפות העולם בהתעמלות שנערכה באינדיאנפוליס שבארצות הברית בשנת 1991 זכתה ליסנקו במדליית זהב בתחרות הקבוצתית. נוסף לכך, היא סיימה במקום שמיני בתרגיל על מקבילים מדורגים ובמקום 13 בתחרות קרב-רב אישי. 

באליפות העולם בהתעמלות שנערכה בפריז שבצרפת באפריל 1992 זכתה ליסנקו במדליית ארד בתרגיל קרקע ביחד עם מריה נקוליטה מרומניה (9.887 נק') אחרי קים זמסקל מארצות הברית (9.937 נק') והנריאטה הונודי (9.912 נק'). נוסף לכך, היא סיימה במקום שביעי בתרגיל הקורה ובמקום תשיעי בתרגיל על מקבילים המדורגים.

### אלופה אולימפית
באולימפיאדת ברצלונה (1992) היא זכתה ב-3 מדליות, 2 זהב ו-1 ארד. מדליות זהב, בתרגיל על הקורה (9.975 נק') לפני לו לי מסין ושאנון מילר מארצות הברית שזכו במדליית כסף ביחד (9.912 נק') ובתחרות הקבוצתית (395.666 נק') לפני רומניה (395.079 נק') וארצות הברית (394.704 נק'). מדליית ארד בתרגיל על סוס קפיצות (9.912 נק'), אחרי לוויניה מילושוביץ' מרומניה והנרייטה אונודי שזכו ביחד במדליית זהב (9.925 נק'). נוסף לכך, היא סיימה במקום שביעי בתחרות קרב-רב אישי (39.537 נק').

באליפות העולם בהתעמלות שנערכה בברמינגהאם שבבריטניה בשנת 1993 זכתה ליסנקו במדליית ארד בתחרות קרב-רב אישי (39.011 נק'), אחרי שאנון מילר (39.062 נק') וג'ינה גוגן מרומניה (39.055 נק'). נוסף לכך, היא סיימה במקום חמישי בתרגיל על מקבילים המדורגים.

באליפות העולם בהתעמלות שנערכה בבריזביין שבאוסטרליה בשנת 1994 סיימה ליסנקו במקום רביעי בתרגיל על סוס הקפיצות ובמקום 18 בתחרות קרב-רב אישי.

שנתיים לאחר סיום הקריירה הספורטיבית שלה, בשנת 1996 היגרה ליסנקו לקליפורניה שבארצות הברית.

בשנת 2002 החלה ליסנקו ללמוד משפטים באוניברסיטת סן פרנסיסקו וסיימה את לימודיה בשנת 2005. היא החלה לעבוד כעורכת דין. היא נישאה ליוגש ולזוג נולדה בת, סופיה.

## קישורים חיצוניים

* ריאיון עם טטיאנה ליסנקו 

קטגוריה:מתעמלות יהודיות
קטגוריה:אלופות אולימפיות: קורה
קטגוריה:אלופים אולימפיים יהודים
קטגוריה:אלופות עולם בהתעמלות
קטגוריה:אלופי עולם יהודים
קטגוריה:אלופות עולם יהודיות
קטגוריה:מהגרות מאוקראינה לארצות הברית
קטגוריה:מתעמלות אוקראיניות
קטגוריה:מתעמלות באולימפיאדת ברצלונה (1992)
קטגוריה:משתתפים יהודים באולימפיאדת ברצלונה (1992)
קטגוריה:בוגרות אוניברסיטת סן פרנסיסקו
קטגוריה:בוגרי אוניברסיטת סן פרנסיסקו
קטגוריה:אלופות אולימפיות סובייטיות: התעמלות
קטגוריה:זוכות מדליית ארד אולימפית סובייטיות: התעמלות
קטגוריה:ילידות 1975
קטגוריה:ילידי 1975
סטפן גראייק

ממוזער|קברו של שלום סטפן גראייק בבית העלמין בהרצליה

**שלום סטפן גרָאיֶיק** (בפולנית: **Stefan Grajek**; 15 בדצמבר 1915 – 13 ביוני 2008) היה מלוחמי מרד גטו ורשה.

## ביוגרפיה
שמאל|ממוזער|250px||עצרת מחאה נגד השגריר הגרמני הראשון בישראל. סטפן גראייק צועד ראשון מימין. לידו יצחק זנדמן

גראייק נולד בשנת 1915 לחיה וישראל בוורשה שבפולין. בשנות ה-30 נמנה עם מנהיגי תנועת פועלי ציון.
בפרוץ מרד גטו ורשה גראייק היה בין הלוחמים בפיקודו של אליעזר גלר באזור בתי המלאכה של טבנס ושולץ, של התעשיין הגרמני ולטר טבנס. לאחר ימים אחדים יצא מהגטו כדי להכין דירות מסתור ומפלט ללוחמים לאחר הקרבות, וחזר לגטו כדי להוביל לוחמים לדירות שהכין. לאחר המרד התפזרו הלוחמים שנותרו באזור היערות שמסביב לוורשה. גראייק עמד בראש הקבוצה הראשונה של חברי האי"ל, שהתמקמה בחורשת לומיאנקי, כשבעה קילומטרים מוורשה. עם פרוץ המרד הפולני, גראייק ורבים מחבריו הצטרפו לפרטיזנים הפולנים שלחמו באזור בצבא הנאצי. אחרי דיכוי מרד ורשה ב-1944 הסתתר גראייק עם קבוצת חברים בהנהגת מורדי גטו ורשה בדירות ובמרתפי מסתור.

לאחר סיום מלחמת העולם השנייה פעל גראייק בפולין לשיקום שארית הפלטה היהודית בפולין. היה ממייסדי "ועד הבריחה" בלובלין, שהגה את תוכנית הבריחה של שארית הפלֵטה, ריכוזה והכנתה לעלייה לארץ ישראל. בניגוד לאבא קובנר, מנהיג קבוצת הלוחמים שתמכו בהעלאת חברי התנועות החלוציות לארץ ישראל לאלתר, גראייק (בדומה לצביה לובטקין ויצחק צוקרמן) גרס, שיש להישאר באירופה ולרכז את המאמץ בארגון כל הניצולים לעלייה המונית ארצה במסגרת "תנועת הבריחה". מי שהייתה לרעייתו, אוטה וארגון-גראייק, נטלה חלק בפעולה מיוחדת לאסוף ולרכז אלפי ילדים ולהכינם לעלייה ארצה באמצעות תנועת הבריחה.

גראייק עלה לישראל ב-1949 והיה ממקימי קיבוץ לוחמי הגטאות. גם בארץ הוא היה פעיל ציבורית. בין השאר שימש כיו"ר ארגון הפרטיזנים העולמי ויו"ר התאחדות עולי פולין. היה חבר ההנהלה והוועד המנהל של יד ושם.

גראייק חיבר שלושה ספרים על המרד והשנים שלאחריו.

הקים את המרכז היהודי העולמי ללימוד ולחקר יהדות פולין באוניברסיטת תל אביב.

נפטר בתל אביב ונטמן בבית העלמין הישן בהרצליה ליד רעייתו, אוטה (1925–2005).

בעלה של נכדתו, שי גראייק, סרן רועי נגרי, נהרג בקרב על בארי במתקפת הפתע על ישראל ב-2023.

## ספריו
* **שלושה ימי קרב**. תל אביב: מערכות, 1972
* **בתום ארבעים שנה**. תל אביב: עם עובד, 1984
* **המאבק על המשך החיים: יהודי פולין בשנים 1949-1945**. תל אביב : עם עובד, 1989

## קישורים חיצוניים
* ריאיון עם סטפן גראייק, המדור לתיעוד בעל-פה, המכון ליהדות זמננו ע"ש אברהם הרמן (מראיין - אהרון קידר)
* 

## הערות שוליים

קטגוריה:לוחמי מרד גטו ורשה
קטגוריה:עולים לאחר קום המדינה: 1948–1950
קטגוריה:אישים שהשתתפו בוועידות הקונגרס הציוני העולמי
קטגוריה:לוחמי הגטאות: אישים
קטגוריה:הבריחה
קטגוריה:מייסדי קיבוצים
קטגוריה:לוחמי הארגון היהודי הלוחם
קטגוריה:בורחים מכליאה על ידי גרמניה הנאצית
קטגוריה:אישים הקבורים בבית הקברות הישן בהרצליה
קטגוריה:ישראלים ילידי פולין
קטגוריה:ישראלים שנולדו ב-1915
קטגוריה:ישראלים שנפטרו ב-2008
Westwood Studios

**Westwood Studios** (בעברית: **אולפני וסטווד**) הייתה חברה לפיתוח משחקי מחשב ששכנה בלאס וגאס, נבדה. החברה נוסדה על ידי ברט ספרי ולואיס קאסל בשנת 1985 בשם **Westwood Associate**, ושינתה את שמה לאחר איחוד עם חברת Virgin Interactive בשנת 1992. החברה נרכשה מ-Virgin Interactive בשנת 1998 על ידי Electronic Arts, בסכום של כ-122 מיליון דולר, ונסגרה בשנת 2003.

בתחילת דרכה החברה עסקה בהסת משחקים שעבודו על מחשבים מבוססי bit-8 למחשבים מתקדמים מבוססי bit-16 כמו קומודור אמיגה וכו'. במסגרת זו היא עשתה מספר הסבות לחברת Epyx לרבות הסדרה המצליח שלה "משחקי קליפורניה".

Westwood Studios ידועים בעיקר בפיתוח משחקי אסטרטגיה בזמן אמת, משחקי הרפתקה ומשחקי תפקידים. האולפנים נכנסו לספר השיאים של גינס, כאשר נמכרו יותר מ-10 מיליון עותקים של Command & Conquer ברחבי העולם. Electronic Arts ממשיכה לפתח משחקים המבוססים על סדרת Command & Conquer של Westwood. העובד האחרון של האולפנים הפסיק לעבוד ב-EA לאחר הוצאת המשחק Command & Conquer: Generals בשנת 2003.

## קישורים חיצוניים
* 

* משחקי Westwood Studios באתר IGN 

## הערות שוליים

קטגוריה:Electronic Arts
דניאל בוקנץ

**דניאל בוקנץ** (באנגלית: **Daniel Bukantz**; 4 בדצמבר 1917 – 26 ביולי 2008), היה סיף, שופט סיף ורופא שיניים יהודי-אמריקאי, פעמיים סיים במקום רביעי בשתי אולימפיאדות עם נבחרת ארצות הברית, אלוף ארצות הברית (1949, 1952, 1953 ו-1957) ואלוף המכביה השלישית (1950) ברומח. הוא השתתף ב-4 אולימפיאדות (לונדון 1948, הלסינקי 1952, מלבורן 1956 ורומא 1960) ושפט בשמונה אולימפיאדות.

## ביוגרפיה
בוקנץ נולד במנהטן, ניו יורק וגדל בברונקס, ניו יורק. הוא התאמן במועדון הסייפים של מנהטן . בעל תואר דוקטור ברפואת שיניים בשנת 1938, מאוניברסיטת ניו יורק.

במלחמת העולם השנייה הוא היה קפטן ביחידות של רופאי השיניים בצבא ארצות הברית ושירת בחטיבת חיל הרגלים ה-87 בקרב על הבליטה.

### 1948
באולימפיאדת לונדון הוא סיים במקום רביעי ברומח קבוצתי. הנבחרת האמריקאית כללה עוד סייף יהודי נוסף נתנאל לובל.

### 1950
#### אלוף המכביה
בתחרויות הסייף של המכביה השלישית שנערכו בשנת 1950 זכה במדליית זהב ברומח אישי לאחר שניצח בקרב על הזה את אלן קוורטלר מארצות הברית במדליית ארד זכה רלף קופרמן מבריטניה. 

### 1952
באולימפיאדת הלסינקי הוא סיים במקום 19 ברומח אישי ובמקום 7 ברומח קבוצתי. הנבחרת האמריקאית כללה עוד ארבעה סייפים יהודים אלברט אקסלרוד, הרולד גולדסמית', ביירון קריגר ונתנאל לובל.

### 1956
באולימפיאדת מלבורן הוא סיים במקום רביעי ברומח קבוצתי. הנבחרת האמריקאית כללה עוד ארבעה סייפים יהודים אלברט אקסלרוד, הרולד גולדסמית', ביירון קריגר ונתנאל לובל.

### 1960
באולימפיאדת רומא הוא סיים במקום חמישי ברומח קבוצתי. הנבחרת האמריקאית כללה עוד שלושה סייפים יהודים אלברט אקסלרוד, הרולד גולדסמית' ויוג'ין גלזר.

## חייו האישיים
בנו, ג'ף בוקנץ, המשיך את דרך אביו כקפטן נבחרת ארצות הברית בסיף בשתי אולימפיאדות (אתונה 2004 ובייג'ינג 2008).

## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:סייפים אמריקאים
קטגוריה:סייפים יהודים אמריקאים
קטגוריה:אלופי המכביה: סייפים
קטגוריה:סייפים באולימפיאדת לונדון (1948)
קטגוריה:סייפים באולימפיאדת הלסינקי (1952)
קטגוריה:סייפים באולימפיאדת מלבורן (1956)
קטגוריה:סייפים באולימפיאדת רומא (1960)
קטגוריה:משתתפים יהודים באולימפיאדת לונדון (1948)
קטגוריה:משתתפים יהודים באולימפיאדת הלסינקי (1952)
קטגוריה:משתתפים יהודים באולימפיאדת מלבורן (1956)
קטגוריה:משתתפים יהודים באולימפיאדת רומא (1960)
קטגוריה:סייפים אולימפיים אמריקאים
קטגוריה:בוגרי הסיטי קולג' של ניו יורק
קטגוריה:בוגרי בית הספר לרפואה באוניברסיטת ניו יורק
קטגוריה:רופאי שיניים יהודים אמריקאים
קטגוריה:רופאים יהודים אמריקאים
קטגוריה:ניו יורק: ספורטאים
קטגוריה:אמריקאים שנולדו ב-1917
קטגוריה:אמריקאים שנפטרו ב-2008
אסדת קידוח מתגבהת

[שמאל|ממוזער|200px|[אסדת קידוח (נפט) מתגבהת במצב "מקופל"]]
**אסדת קידוח מתגבהת** (באנגלית: **Jack-up rig** או  **Jack-up Mobile Drilling Unit**; וגם **Mobile Offshore Drilling Unit** – בר"ת: **MODU**) היא אסדת קידוח ימית ניידת שחלקה מהמבנה בה נתמך בקרקעית הים בזמן קידוח באר. אסדה מתגבהת (צפה)  לאתר הקידוחים במצב "מקופל", כלומר עם  כלפי מעלה. קיבוע האסדה מתבצע על ידי ייצוב העמודים על קרקעית הים (באמצעות הנמכתם בדומה לפעולת הג'ק), ואז משטח האסדה מתרומם לגובה הנדרש מעל פני הים. מגבהים מודרניים משתמשים במערכת גלגל ופס שיניים  כך שגלגל שיניים מונע על ידי מנוע חשמלי או הידראולי. אסדות מתגבהות משמשות בדרך כלל לקידוחים במים רדודים יחסית עד ל-400 רגל (כ-120 מטר), אף שדגמים מתקדמים יותר שלהן מגיעים לעומק של 550 רגל (כ-170 מטר). אסדה מתגבהת ראשונה נבנתה בשנת 1954.

Rowan Gorilla VII Drilling Rig Jackup Independent Leg Cantilever-1W.jpg|אסדת קידוח מתגבהת במצב לא "מקופל", קרי מורמת על גבי העמודים.
Constellation 2.JPG|אסדת קידוח מתגבהת "מקופלת"
Jackrigkachbay.jpg|אסדת קידוח מתגבהת "מקופלת" נגררת על ידי גוררת
Hubinsel Thor.jpg|אסדת קידוח מתגבהת "Thor" נגררת על ידי גוררת בקוקסהאבן , גרמניה, 2010


## קישורים חיצוניים


* "How Do Jackups Work?", Rigzone website
* "jackup rig", Schlumberger Oilfield Glossary
* "Jackup platform/jack-up rig", English-Hebrew Energy Dictionary (Gina Cohen)


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אסדת קידוח
קטגוריה:טיפוסי מבנים
תמיר נבאתי

**תמיר נבאתי** (נולד ב-4 במאי 1991) הוא שחמטאי ישראלי בדרגת רב-אמן וחבר נבחרת ישראל בשחמט.
אלוף ישראל בשנים 2013, 2016, 2019, 2021.
בשיאו, בחודש מרץ 2019, דורג במקום ה-46 בעולם לפי מד כושר.

## הישגים בולטים
*בין השנים 2003 עד 2011 תמיר זכה באופן קבוע באליפויות ישראל לנוער לפי גילאים.
*2010 - זכה בתחרות הפתוחה של אלבנה, בולגריה, לאחר שצבר 7 נקודות מתוך 9.
*2010 - סיים במקום השני בתחרות הפתוחה של בנסקו, בולגריה, לאחר שצבר 7.5 נקודות מתוך 9.
*2010 - סיים במקום השני באליפות ישראל שהתקיימה בחיפה, בהשיגו 6.5 נקודות מתוך 9.
*2011 - סיים במקום השני בתחרות הפתוחה של צ'נאי, הודו, לאחר שצבר 9 נקודות מתוך 11.
*2012 - זכה בתחרות הפתוחה של פרדוביצה, צ'כיה, בהשיגו 7.5 נקודות מתוך 9.
*2012 - זכה בתחרות הפתוחה של בלגרד, סרביה, לאחר שצבר 7.5 נקודות מתוך 9.
*2013 - זכה בתחרות הפתוחה של קוואלה, יוון, לאחר שצבר 6.5 נקודות מתוך 9.
*2013 - זכה באליפות ישראל, שנערכה בעכו, לאחר שצבר 6.5 נקודות מתוך 9.
*2015 - השתתף בגביע העולם בשחמט 2015, שנערך בבאקו שבאזרבייג'ן.
*2016 - השיג תוצאה של 8.5 נקודות מתוך 10 בלוח השלישי של ישראל באולימפיאדת השחמט 2016 .
*2016 - זכה בשנית באליפות ישראל, שהתקיימה בטבריה, לאחר שצבר 6 נקודות מתוך 9.
*2017 - סיים במקום השלישי בתחרות הפתוחה של ריגה, לטביה, לאחר שצבר 7 נקודות מתוך 9.
*2018 - השיג תוצאה של 9 נקודות מתוך 10 בלוח ראשון-שני בליגה הישראלית.
*2018 - סיים במקום התשיעי באליפות אירופה שהתקיימה בבטומי, גאורגיה, לאחר שצבר 7.5 נקודות מתוך 11.
*2018 - סיים במקום השני בתחרות הפתוחה של מוסקבה, רוסיה, לאחר שצבר 7.5 נקודות מתוך 9.
*2019 - זכה באליפות ישראל הפתוחה שהתקיימה בירושלים לאחר שצבר 7.5 נקודות מתוך 9.
*2019 - השתתף בגביע העולם בשחמט 2019, שנערך בחנטי-מנסיסק, רוסיה.
*2019 - זכה במדליית ארד על הישגיו בלוח הרביעי באליפות אירופה למועדונים שהתקיימה במונטנגרו.
*2019 - זכה בתחרות רילטון בסטוקהולם, שוודיה, עם תוצאה של 8 נקודות מ-9.
*2021 - זכה במדליית זהב על הישגיו בלוח השני באליפות אירופה למועדונים שהתקיימה במקדוניה.
*2021 - זכה באליפות ישראל הפתוחה שהתקיימה בצפת לאחר שצבר 7.5 נקודות מתוך 9.
*2023 - השיג תוצאה של 8.5 נקודות מתוך 11 בלוח ראשון-שני בליגה הצ'כית.
*2023 - זכה במדליית כסף על הישגיו בלוח השלישי של ישראל באליפות אירופה לנבחרות שהתקיימה במונטנגרו.

כמו כן תמיר זכה בעוד תחרויות רבות ובהישגים נוספים בארץ ובעולם.

## הישגים קבוצתיים
*7 זכיות באליפות המדינה עם מועדון באר שבע.
*4 זכיות בגביע המדינה עם מועדון באר שבע.
*זכייה אחת בגביע המדינה עם מועדון כפר סבא.
*זכייה אחת באליפות צ'כיה עם מועדון ליסה נאד לאבם (Lysa Nad Labem).

## קבלת דרגות
* 2010 - אמן בינלאומי
* 2011 - רב-אמן.

## השתתפות באולימפיאדות השחמט
נבאתי ייצג את ישראל ב-4 אולימפיאדות שחמט.

## מבחר תחרויות בהן השתתף
*אליפות אירופה בשחמט 2015
*אליפות ישראל בשחמט 2016

## קישורים חיצוניים

## הערות שוליים

קטגוריה:אלופי ישראל בשחמט
קטגוריה:רבי-אמנים ישראלים
קטגוריה:נציגי ישראל באולימפיאדת השחמט
קטגוריה:ישראלים שנולדו ב-1991
מקולה

שמאל|ממוזער|250px|משמאל - מקולה
**מקולה** (בלטינית: Macula - כתם) היא נגע בעור המתבטא בשינוי בגוון העור (בהיר יותר או כהה יותר). המקולה היא מקומית, שטוחה, בעלת צורות מגוונות, תחומה בגבולות מגדרים היטב, בקוטר של פחות מ-1 ס"מ.

המקולה אינה משנה את צורת העור (לא בולטת ולא שקועה), ומקורה בשכבת האפידרמיס בעור.

קטגוריה:תסמינים וסימנים הקשורים לעור ולרקמה התת-עורית
איירוספסיאל

**איירוספסיאל** (**Aérospatiale**, מצרפתית: "אוויר־חלל") הייתה חברה צרפתית לייצור כלי טיס אזרחיים וצבאיים, אשר ייצרה כלי טיס, טילים ולוויינים. זו חברת התעופה והחלל השלישית בגודלה בעולם (אחרי בואינג ולוקהיד מרטין). היא מחזיקה בנתח של 80 אחוזים בקונסורציום איירבוס תעשייה והיא אחראית על תהליך ההרכבה הסופי של מטוסי איירבוס.

החברה נודעה בתחילה בשם **Société nationale industrielle aérospatiale** (**SNIAS**) ("חברה לאומית לתעשיית אוויר־חלל"), ונוסדה בשנת 1970 ממיזוגן של שלוש החברות הצרפתיות הממשלתיות נורד אוויאסיון ("תעופה צפונית"), סוד אוויאסיון ("תעופה דרומית") ו־SÉREB . בשנת 1984 שונה שמה של החברה ל"איירוספסיאל".

ב־10 ביולי 2000, מוזגה החברה לתוך תאגיד EADS וחדלה להתקיים. החזקותיה ופעילותה בתחום הלוויינים, נרכשו על ידי חברת אלקטל כדי ליצור את חברת אלקטל חלל, הנודעת היום בשם ת'לס אלניה חלל. בתחילת המאה ה־21 העסיקה החברה כ־100,000 עובדים ביותר מ־90 אתרים.

## כלי טיס של החברה בשירות חיל האוויר הישראלי
* איירוספסיאל גאזל, מסוק קל רב תכליתי – נתפס כשלל סורי במלחמת לבנון הראשונה, בשנת 1982
* איירוספסיאל SA 321 סופר פרלון, מסוק תובלה כבד, בשנים 1966 – 1991
* ווטור, מטוס קרב הפצצה, בשנים 1958 – 1972
* איירוספסיאל אלואט II, מסוק קל – בשנים 1957 – 1983

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יצרני מטוסים
קטגוריה:יצרני מטוסים צרפתיים
קטגוריה:איירוספסיאל
פארק מיל אנדס

ממוזער|הפארק בשנת 2007
**פארק מיל אנדס** (באנגלית: **Mill Ends Park**) הוא פארק זעיר בעיר פורטלנד במדינת אורגון שבארצות הברית. לפארק צורה עגולה, בקוטר 61 ס"מ, ושטחו 0.292 מ"ר. לפי ספר השיאים של גינס, זהו הפארק הקטן בעולם עד 2025, עד שנשבר השיא לפארק קטן בעיר נגאיזומי ביפן  המשתרע על כ-0.24 מ"ר.

## היסטוריה
בשנת 1948 הוכשר המקום לשם הצבת פנס רחוב. משבוששה העירייה להציב את הפנס, החליט דיק פייגן, בעל טור בעיתון אורגון ג'ורנל, שהמקום נשקף מחלון משרדו, לשתול במקום פרחים. הוא קרא למקום על שם הטור שכתב בעיתון - מיל אנדס.  

כדי להוסיף עניין למקום, המציא פייגן אגדה אודות גילוי המקום, לפיה הבחין בלפרקון חופר במקום בור. הוא תפס אותו וזכה למשאלה. משאלתו הייתה פארק משל עצמו, אך מאחר שלא הגדיר את גודל הפארק, הלפרקון העניק לו את החור. במהלך השנים התייחס פייגן לפארק בטוריו, ותיאר אותה כמושבת הלפרקונים היחידה ממערב לאירלנד. הוא טען כי הוא האדם היחיד שמסוגל לראות את ראש הלפרקונים, פטריק או'טול. 

גם לאחר מותו של פייגן ב-1969 נמשך טיפוח הפארק. ב-1972 הוא הוכר כפארק הקטן בעולם לפי ספר השיאים של גינס, וב-1976 הוכר רשמית כפארק עירוני. תושבי העיר הוסיפו לו מדי פעם אביזרים יוצאי דופן, כגון בריכת שחייה לפרפרים, גלגל ענק מיניאטורי, ועוד. אגדת הלפרקונים הפכה את הפארק למקום המרכזי בעיר פורטלנד בו נערכות חגיגות יום פטריק הקדוש. בשנת 2011 הקימו אנשי תנועת המחאה "כיבוש וול סטריט" אוהלים זעירים במקום, בדומה למאהלי המחאה האמיתיים שהקימו בפארקים שונים ברחבי ארצות הברית.

## קישורים חיצוניים
* 

* 

קטגוריה:פורטלנד
מיל אנדס
קטגוריה:שיאי גינס
קטגוריה:אורגון: מבנים
הדיוויזיה הרביעית (סוריה)

**הדיוויזיה המשוריינת הרביעית** (בערבית: **الفرقة الرابعة**) הייתה דיוויזיית משמר משוריינת של הצבא הסורי המוקמה בדמשק ותפקידה היה להגן על מוסדות ואנשי השלטון של סוריה. אחיו הצעיר של הנשיא בשאר, מאהר אל-אסד פיקד על החטיבה המשוריינת ה-42 בדיוויזיה ולמעשה פיקד דה-פקטו על הדיוויזיה כולה, זאת לצד תפקיד פיקודי דומה בדיוויזיית משמר הרפובליקה.

הדיוויזיה נחשבה לאחת היחידות היוקרתיות, המקצועיות והמאומנות ביותר בצבא הסורי. היא הורכבת מרוב של כ-80% חיילים וקצינים ממוצא עלווי, מיעוט אתני בסוריה שאליו משתייכת משפחת השלטון והנשיא אסד. בסיס האם של הדיוויזיה נמצא בשטח צבאי צפונית לפרברי דמשק, מספר קילומטרים דרום-מערבית לבסיס של משמר הרפובליקה.

## היסטוריה
הדיוויזיה הוקמה בשנת 1984 עם פירוק פלוגות ההגנה, כוח אשר שימש למשימות שיטור פנימיות והורכב מחיילים מקצועיים ונאמנים. כוחות פלוגות ההגנה פוזרו בין הדיוויזיה הרביעית, משמר הרפובליקה והדיוויזיה המוטסת ה-14, מהלך הפירוק נבע מיציאתו לגלות של מפקד הכוחות, אחיו של הנשיא, רפעת אל-אסד. מי שירש את ניהול הכוחות של הדיוויזיה הרביעית ומשמר הרפובליקה היה מאהר אל-אסד שמפקד דה פקטו על שתי היחידות. הדיוויזיה הוקמה ראשית בשם 'הדיוויזיה המשוריינת ה-569' ורק לאחר מכן קיבלה את המספר 4. 

### מלחמת האזרחים בסוריה
משום הנאמנות הרבה והמקצועיות של יחידות הדיוויזיה, מתחילת חוסר השקט בסוריה הם נשלחו לדכא ולהילחם במורדים ובמתפרעים. יחידות הדיוויזיה השתתפו בין היתר בלחימה בדרעא, חומס, בניאס ובדמשק עצמה. מעבר להפעלת היחידות באופן אקטיבי, קצינים רבים ממוצא עלווי נשלחו להצטרף ליחידות אחרות של הצבא כדי לנסות ולשמר את נאמנותם ולמנוע עריקות המוניות. משום השתתפותה של הדיוויזיה בקרבות אלו כנגד מורדים ובמקרים רבים גם כנגד אזרחים לא חמושים, נעשו פשעים רבים של זכויות אדם וכנגד מספר קצינים בדיוויזיה קיימות הגבלות תנועה וסנקציות מידי האיחוד האירופי. בסיום מלחמת האזרחים, עם נפילת סוריה הבעת'ית ומשטר אסד ב-2024 פורקה הדיוויזיה.

## קישורים חיצוניים
* אודות הדיוויזיה באתר SouthFront.org.
* 

## הערות שוליים

4
4
המרכז הרפואי שיקומי גריאטרי הרצפלד

**המרכז הרפואי שיקומי גריאטרי הרצפלד** הוא בית חולים שיקומי גריאטרי של שירותי בריאות כללית השוכן בגדרה. הוא קרוי על שמו של הפעיל הציוני וחבר הכנסת אברהם הרצפלד, אשר יזם את הקמתו.

בית החולים נוסד ב-22 ביוני 1969 במטרה לשמש בית החלמה לטיפול בעולים מבוגרים וקשישים חשוכי-מרפא. הרצפלד גייס את המשאבים הדרושים, והמועצה המקומית גדרה הקצתה לשם כך קרקע. מבנה בית החולים תוכנן על ידי האדריכל אברהם יסקי, אשר זכה על כך בפרס רכטר לשנת 1970. מנהלו הראשון של בית החולים היה ד"ר ארנולד רוזין, שעלה מבריטניה לארץ ב-1969 עם משפחתו.

בשנת 1983 הוסב בית ההחלמה לבית חולים גריאטרי, ובשנת 1994 הוא אוחד מנהלתית עם מרכז רפואי קפלן שברחובות. בהמשך נבנו בו מכוני פיזיותרפיה וריפוי בעיסוק, והמקום הפך למרכז גריאטרי שיקומי.

בית החולים ממוקם על שטח של 66 דונם, עליהם שטח בנוי בהיקף של 18,000 מ"ר. במרכז הרפואי פועלות שש מחלקות ובהן 231 מיטות אשפוז וכן יחידה לאשפוז יום שיקומי המטפלת במגוון פגיעות בכל גיל ובכל שלבי השיקום. לצידן פועלים גם מכוני רנטגן ודיאליזה וחדר כושר טיפולי.

בין השנים 2013 ל-2021 זכה בפרס מנכ"ל הכללית לבית חולים מיוחד מצטיין.

## קישורים חיצוניים
* 
* 
* 
* 
* 
* 
* 
* 
* 
* 
* 
* 

## הערות שוליים

הרצפלד
הרצפלד
קטגוריה:גדרה: מבנים
קטגוריה:בתי חולים גריאטריים
קטגוריה:מבנים ואתרים שתכנן אברהם יסקי
קטגוריה:אתרי מורשת במחוז מרכז
קטגוריה:מרכז רפואי קפלן
בוליאלדוס (מכתש)

**בוליאלדוס** (בלטינית: **Bullialdus**) הוא מכתש פגיעה הממוקם בצד הקרוב של הירח, בקצהו המזרחי של ים העננים. המכתש ממוקם בקואורדינטות סלנוגרפיות 20.7° דרום 22.2° מערב.

צפונית - צפונית מזרחית למכתש מצוי מכתש לוביניצקי, ודרומית מערבית לו מצוי מכתש קניג.

קוטרו של המכתש 61 ק"מ ועומקו 3.5 ק"מ.

במרכז המכתש מספר פסגות שגובהן למעלה מקילומטר.

המכתש קרוי על שם האסטרונום הצרפתי איסמאל בוליאלדוס.

מדרום למכתש מצויים שני מכתשים גדולים הקרויים בוליאלדוס A ובוליאלדוס B.

## מכתשי לווין
המכתשים הסובבים את מכתש בוליאלדוס נקראים על שמו, ומסומנים באותיות:

## קישורים חיצוניים

* נתוני מכתשי בוליאלדוס באתר USGS
קטגוריה:מכתשי פגיעה על הירח
ים העננים

**ים העננים** (בלטינית: **Mare Nubium** - "מארה נוביום") הוא ים ירחי הממוקם באזור אגן נוביום שעל פני הצד הקרוב של הירח. הים ממוקם בקצה הדרום מזרחי של אוקיינוס הסערות. 

ים העננים ממוקם בקואורדינטות סלנוגרפיות 21.3° דרום 16.6° מערב.

בדומה ליתר ימות הירח, אין מדובר בים או ימה אלא בעמק המכוסה בזלת. האזור בו ממוקם ים העננים נוצר בעידן ההפרה נקטריאני - העמק נוצר בתקופה האימבריאנית התחתונה והבזלת כיסתה את העמק בעידן ההאימבריאנית העליונה. ממערב לים ממוקם מכתש בוליאלדוס, המאוחר להיווצרות הימה. בדרום הימה ממוקם מכתש פיטאטוס.

קוטרו של ים העננים 715 ק"מ.

## היסטוריה
בדומה ליתר ימות הירח, שמו של ים העננים ניתן לו על ידי הסלונוגרף האיטלקי ג'ובני ריקולי משנת 1651. שיטתו אומצה רשמית על ידי ה-IAU בשנת 1935. האסטרונום ויליאם גילברט הגדר את ים העננים כחלק מ"היבשת הדרומית" (Continens Meridionalis) שלו במפה משנת 1600 לערך, והאסטרונום מיכאל פון לאנגרן כינה את הים "ים בורבוניקום" (Mare Borbonicum) על שם בית בורבון במפה משנת 1645.

ים העננים צולם לראשונה על ידי הלונר רנסאנס אורביטר בשנת 2009.

## קישורים חיצוניים

* נתוני ים העננים באתר USGS

עננים
איסמאל בוליאלדוס

**איסמאל (ישמעאל) בוליאלדוס** (בלטינית: **Ismaël Bullialdus**; בצרפתית: **Ismaël Boulliau**; 28 בספטמבר 1605 - 25 בנובמבר 1694) היה אסטרונום צרפתי.

## קורות חיים
איסמאל בוליו נולד בלודון שבצרפת, בנם של איסמאל בוליו (Ismaël Boulliau) וסוזנה מוטה (Susanna Motet). בוליו היה בכור הבנים שלא נפטר בצעירותו (ילדיהם הקודמים של הזוג נפטרו בצעירותם ולא הגיעו לבגרות). המשפחה הייתה קלוויניסטית אולם בהיותו בן 21 המיר בוליו את דתו לנצרות קתולית, ובהגיעו לגיל 26 הוסמך ככומר נוצרי קתולי.

בשנת 1632 עבור בוליו לפריז והחל לעבוד כספרן בספרייה המלכותית (Bibliothèque du Roi). במסגרת עבודתו בספרייה נסע לאיטליה, הולנד וגרמניה פעמים רבות במטרה לרכוש ספרים עבור הספרייה. בשנת 1657 מונה לתפקיד מזכיר שגריר צרפת בהולנד, ולאחר מכן שב להיות ספרן. בזקנתו התגורר במנזר סן ויקטור שבפריז, בו נפטר.

בוליו היה אחד החברים הראשונים בחברה המלכותית בלונדון, אליה נבחר ב-4 באפריל 1667.

בוליו היה חברם של פייר גסנדי, כריסטיאן הויגנס, מרן מרסן ובלז פסקל, ותמך בעמדותיהם של גלילאו גלילי וניקולאוס קופרניקוס. בוליו פרסם מספר ספרים אסטרונומיים, הידוע בהם הוא ה"אסטרונומיקה פילולאיקה" (**Astronomia philolaica**) שיצא לאור בשנת 1645 ובו תמך בתאוריה של יוהאנס קפלר כי כוכבי הלכת נעים במסלולים אליפטיים סביב השמש, אולם התנגד לתאוריה הפיזיקלית של קפלר בדבר הכוחות הפועלים על כוכבי הלכת בתנועתם סביב השמש.

סר אייזק ניוטון, בספרו "עקרונות מתמטיים של פילוסופיית הטבע", ציין כי חישוביו של בוליו בדבר גודל מסלולי כוכבי הלכת הוא המדויק ביותר, לצד החישוב המצוי בספריו של יוהאנס קפלר.

## כתביו
ממוזער|''Opus novum ad arithmeticam infinitorum libris sex comprehensum'', 1682
**De natura lucis* (1638)
**Philolaus* (1639)
**Expositio rerum mathematicarum ad legendum Platonem utilium* (1644)
**Astronomia philolaica* (1645)
**De lineis spiralibus* (1657)
**Opus novum ad arithmeticam infinitorum* (1682)
**Ad astronomos monita duo* (1667)

## הנצחה
על שמו של בוליו נקרא מכתש בוליאלדוס שעל פני הירח.

## קישורים חיצוניים

* קורות חייו

קטגוריה:אסטרונומים צרפתים
קטגוריה:כמרים צרפתים
קטגוריה:מתמטיקאים צרפתים
קטגוריה:ילידי 1605
קטגוריה:נפטרים ב-1694
לוביניצקי (מכתש)

**לוביניצקי** הוא מכתש פגיעה הממוקם בצד הקרוב של הירח, בקצה הצפון מערבי של ים העננים. המכתש ממוקם בקרבת מכתש בוליאלדוס הגדול ממנו. המכתש ממוקם בקואורדינטות סלנוגרפיות 17.8° דרום 23.8° מערב.

קוטרו של המכתש 44 ק"מ ועומקו 800 מטרים.

המכתש נקרא על שם האסטרונום וההיסטוריון הפולני סטניסלו לוביניצקי.

רצפת המכתש מכוסה זרמי בזלת, אשר ככל הנראה חדרו למכתש מן הימה הסמוכה, באמצעות פרצה בקיר המכתש הדרומי.

צפונית למכתש לוביניצקי ממוקם מכתש דארני.

## מכתשי לווין
המכתשים הקטנים הממוקמים סביב מכתש לוביניצקי נקראים בשמו ומסומנים באותיות:

## קישורים חיצוניים

* נתוני מכתשי לוביניצקי באתר USGS
קטגוריה:מכתשי פגיעה על הירח
בית החולים המשפחה הקדושה

**בית החולים המשפחה הקדושה** (באיטלקית: **Ospedale Sacra Famiglia**; בערבית: **مستشفى العائلة المقدسة**) או **בית החולים האיטלקי**, הוא בית חולים השוכן בשכונת נמסאווי בצפון-מזרחה של נצרת.

## היסטוריה
בית החולים נוסד ב-1882 על ידי הפלג האוסטרי של מסדר האחים ההוספיטלרים של יוחנן הקדוש של האל , מסדר קתולי בינלאומי שהוקם על ידי הקדוש הנוצרי יוחנן של האלוהים (1495-1550). המסדר מפעיל כיום כ-250 בתי חולים ב-52 מדינות. בשל כך זכתה שכונת נמסאווי, שבה שוכן בית החולים, בשמה ("נמסה" היא אוסטריה בערבית).

בתחילה פעלה במקום מרפאה, וב-1884 נחנכה מחלקת אשפוז שבה ארבע מיטות, והוקמו במקום מנזר וכנסייה. ב-1893 נסגר בית-החולים בשל מחסור במשאבים ועקב מחלת הנזירים, אך הוא שב ונפתח מחדש, וב-1899 כבר היו בו שלושים מיטות אשפוז. עם פרוץ מלחמת העולם הראשונה שימש המקום כבית חולים צבאי גרמני, וכחמישים חיילים גרמנים שנפטרו בו נקברו בקרבתו, דבר שהיווה את תחילתו של בית הקברות לחיילים הגרמנים בנצרת הנמצא בחצר בית החולים. המקום שב לתפקד כמוסד אזרחי ב-1918, אך ללא מחלקת אשפוז. עם פרוץ מלחמת העולם השנייה נעצרו הנזירים האוסטרים בידי שלטונות המנדט הבריטי, ובית החולים נתפס על ידי כוחות צבא.

הנזירים שבו אל בית החולים רק ב-1952 ושיקמו את המבנה, וב-1963 היו בו חמישים מיטות אשפוז. בשנות ה-70 של המאה ה-20 נבנו במקום מבנים חדשים ונחנך חדר מיון חדש, והמבנים הישנים נהרסו. בשנת 2000 הסתיים פרויקט הרחבה נוסף, ובבית החולים ישנן כיום 120 מיטות אשפוז. המנזר נמצא כיום ברשות נזירות איטלקיות המשרתות בבית החולים, לצד הנזירים.

## גלריה

Sacra fam 0310.jpg|פסל המדונה והילד בבית החולים
Sacra fam 0311.jpg|מראה העיר נצרת מבית החולים
Sacra fam 0319a.jpg|דגלים ועליהם לוגו בית החולים
Sacra fam 0309.jpg|חדר המיון


## ראו גם
* בית הקברות לחיילים הגרמנים בנצרת

## קישורים חיצוניים

* 

* בית החולים באתר התיירות של העיר נצרת
* אודות בית החולים באתר משמורת ארץ הקודש

## הערות שוליים

קטגוריה:ארץ ישראל: בתי חולים
המשפחה הקדושה
קטגוריה:ארץ ישראל: נצרות
דארני (מכתש)

**מכתש דארני** הוא מכתש פגיעה על פני הירח. המכתש ממוקם בצד הקרוב של הירח בין ים העננים לאוקיינוס הסערות. המכתש ממוקם בקואורדינטות סלנוגרפיות 14.5° דרום 23.5° מערב.

דרומית למכתש מצוי מכתש לוביניצקי.

קוטרו של המכתש 15 ק"מ ועומקו 2.6 ק"מ.

המכתש נקרא על שם מוריס דארני, אסטרונום צרפתי (1882–1958).

## מכתשי לווין
המכתשים הסובבים את מכתש דארני נקראים על שמו, ומסומנים באותיות:

## קישורים חיצוניים

* נתוני מכתשי דארני באתר USGS

קטגוריה:מכתשי פגיעה על הירח
פיטאטוס (מכתש)

**פיטאטוס** הוא מכתש פגיעה הממוקם בצד הקרוב של הירח, בקצהו הדרומי של ים העננים. המכתש ממוקם בקואורדינטות סלנוגרפיות 29.8° דרום 13.5° מערב.

מצפון מערב למכתש מצוי מכתש הסודיוס המחובר אל מכתש פיטאטיוס. מדרום למכתש פיטאטיוס מצויים המכתשים וורצלבאוור וגאריוס.

קוטרו של המכתש 97 ק"מ ועומקו 900 מטרים. בתוך המכתש (בכיוון צפון מערב ממרכזו) גבעה בגובה 500 מטרים.

המכתש קרוי על שם האסטרונום פייטרו פיטאטי 

## מכתשי לווין
המכתשים הסובבים את מכתש פיטאטוס נקראים על שמו, ומסומנים באותיות:

## קישורים חיצוניים

* נתוני מכתשי פיטאטוס באתר USGS

קטגוריה:מכתשי פגיעה על הירח
מברטה השמנה עד רוזה האדומה

"**מברטה השמנה עד רוזה האדומה**" (בגרמנית: Von der Dicken Berta zur Roten Rosa) היא סדרת פסלים מאת האמן הישראלי יגאל תומרקין. הפסלים מציגים דימוי של קרונית הנעה על פסים ועליה מותקן פגז המסמל את "ברטה השמנה" - כינויו של תותח גרמני וגם שם אמו של תומרקין - המכוון אל דמותה של רוזה לוקסמבורג.

ראשיתה של הסדרה במחצית שנות השמונים של המאה ה-20. בשנת 1985 יצר תומרקין מיצב המשלב קרונית מסע, הנעה על פסי רכבת, המחוברת בכבל אל דמות מטרה אנונימית שבמרכזה עיגול דמוי מטרה. בנקודת החיבור קשר תומרקין סרטי בד בצבעים שונים, אלמנט האופייני לעבודותיו הסביבתיות במהלך תקופה זו.

בגרסאות מאוחרות יותר המיר תומרקין את הדמות השלמה בצדודית אישה בדמותה של רוזה לוקסמבורג ואת המבנה המפוזר בקומפוזיציה פשוטה יותר של הקרונית ופסי הרכבת, המאוחדים בצבע יסוד אדום. מבנה זה אופייני לסגנונו של תומרקין במהלך שנות השמונים והתשעים. תומרקין הגדיר את הדימוי כ"מסמל את הקשת של האידיאלים הפוליטיים בעידן המכונה הראשון".

גרסאות של פסל נמצאות במקומות שונים כגון בברלין, גרמניה (1991), באוסף המוזיאון הפתח תפן (1988) ובגן הפסלים של תומרקין שהוקם בשנת 1994 בכוכב הירדן.
## קישורים חיצוניים

*מִבֶּרְטָה (השמנה) עד רוזה (לוקסמבורג האדומה) באתר המוזיאון הפתוח, תפן
## הערות שוליים

קטגוריה:יגאל תומרקין: פסלים
קטגוריה:סדרות פסלים
קטגוריה:פיסול ישראלי
ים האיים

**ים האיים** (בלטינית: **Mare Insularum** - "מארה אינסולארום") הוא ים ירחי הממוקם באגן האיים, דרומית לים הממטרים בצד הקרוב של הירח, בקואורדינטות סלנוגרפיות 7.5° צפון 30.9° מערב.

קוטרו של ים האיים 512 ק"מ.

בדומה ליתר ימות הירח, אין מדובר בים אלא בעמק המכוסה בזלת.

העמק בו מצוי ים האיים נוצר בעידן האימבריאני התחתון, וכוסה בזלת בעידן האימבריאני העליון.

הים גובל במכתש קופרניקוס ממזרח ובמכתש קפלר ממערב.

ים האיים גובל באוקיינוס הסערות בדרום מערב, ובמפרץ המפעפע מצפון מזרח.

## קישורים חיצוניים

* נתוני ים האיים באתר USGS

איים
ים מוסקבה

שמאל|ממוזער|250px|ים מוסקבה
**ים מוסקבה** או **הים המוסקובי** (בלטינית: **Mare Moscoviense** - "מארה מוסקוביאנסה") הוא ים ירחי המצוי באגן מוסקבה בצד הרחוק של הירח. הים הוא אחד הימות הירחיות הבודדות המצויות בצד הרחוק. הים ממוקם בקואורדינטות סלנוגרפיות 27.3° צפון 147.9° מזרח. קוטרו של ים מוסקבה - 275 ק"מ.

בדומה ליתר ימות הירח, אין מדובר בים אלא בעמק המכוסה בזלת.

העמק בו מצוי ים מוסקבה נוצר בעידן הנקטריאני והלבה שיצרה את הבזלת כיסתה את העמק בתקופה האימבריאנית העליונה.

מדרום מזרח לימה מצוי מכתש קומארוב ומצפון לימה מצוי מכתש טיטוב.

שמו של ים מוסקבה ניתן לו לאחר צילומו על ידי לונה 3 (בתחילה נקרא **Mare Moscovrae**- "מארה מוסקובראה" ולאחר מכן שונה השם ל -**Mare Moscoviense**), והוא קרוי על שם נסיכות מוסקבה.

## קישורים חיצוניים

* נתוני ים מוסקבה באתר USGS

מוסקבה